Fester for 2-hjulstilhengere må ha en eller annen form for universalledd eller fleksible koblinger. Hvis leddet er avhengig av en viss mengde slark for å gi den nødvendige bevegelsen kan dette medføre at det oppstår resonans ved visse kadenser (pedalfrekvenser) og tilhengerbelastninger (både total masse og lastfordeling, lik som for bilhengere). Effekten er at det føles som om tilhengeren "dytter" på sykkelen, og man kan i verste fall miste kontroll over sykkelen. Det finnes andre festemetoder, som for eksempel en stålfjæring med et nylonrør i midten for å gi både stivhet og fleksibilitet, slik at syklisten kan lene seg i svinger samtidig som hengeren forblir stående og isolerer sykkelen fra enhver resonans.